जनाधिकार मंच : कुन्नूर के हत्यारों को माफ नहीं करेगा भारत
देश में विदेशी ताकतों के द्वारा ऐसे बीज रोपे गए, जिससे देश के लोग ही देश के टुकड़े करने को तैयार हो गए। केरल में लगातार हो रहे नरसंहार के पीछे भी ऐसी ही ताकतों का हाथ है। वह वामपंथ, कम्युनिस्ट, माओवाद सहित लेनिन वाद से प्रेरित हैं। यह बात शुक्रवार दोपहर नवीन कांप्लेक्स परिसर में जनाधिकार मंच द्वारा रखे विशाल धरना प्रदर्शन में संबोधित करते हुए राष्ट्रीय स्वयं सेवक संघ के विभाग संघ चालक लक्ष्मीनारायण चौहान ने कही। प्रदर्शन में वक्ताओं ने वामपंथ को लाल आतंक करार दिया। साथ ही कहा कि उनकी विचार धारा विदेशियों से प्रेरित है। वे देश के टुकड़े करने को तैयार हो रहे हैं। प्रदर्शन में संत नीलेश कुमार, समाज सेवी दौलत राम यादव, ओमप्रकाश राठी, बजरंग दल के प्रांत संयोजक देवीसिंह सौंधिया, संघ के विभाग कार्यवाह प्रमोद पंवार, हेमंत सेठिया आदि ने संबोधित करते हुए वामपंथियों पर तीखे प्रहार किए। प्रदर्शन में संचालन जिला कार्यवाह धर्मेंद्र शर्मा ने किया।वहीं आभार संयोजक डा. डीके गुप्ता ने माना। प्रदर्शन के बाद सदस्यों ने राष्ट्रपति के नाम का ज्ञापन एसडीएम अंजली शाह को सौंपा। इसमें दोषियों पर कार्रवाई करने की मांग की गई। प्रदर्शन में जिले भर से सैकड़ों लोग शामिल हुए।
विशाल प्रदर्शन को देखते हुए शहर की एबी रोड पर इस दिन ट्रैफिक व्यवस्था बनाते हुए बेरीकेड्स लगाए। टीआई अनिल बामनिया सहित अन्य थानों की पुलिस टीम ने ट्रैफिक संभाला। इससे ट्रैफिक व्यवस्था बनी रही।
प्रदर्शन के बाद ज्ञापन सौंपा।
hin_Deva hin_Deva hin_Deva hin_Deva